
Ehitusloa andmine (Tuleviku tänav, Vestervalli tänav L2, Tuleviku tn 9,  6,  6a, 10a) 


1. ASJAOLUD JA MENETLUSE KÄIK 
30.08.2021 laekus läbivaatamiseks Tuleviku tn 9 spordipargi teenindamiseks Tuleviku tänav, Vestervalli tänav L2, Tuleviku tn 9,  6,  6a, 10a kinnistutele drenaažitorustiku, veetorustiku, sademeveetorustike, reoveetorustiku ehitamiseks ehitusloa taotlus nr  2111271/30802 koos ehitusprojektiga „Narva linnas Tuleviku tn 9 tänavaspordipark - ehitusprojekti muudatus M2 20028M2_PP_Narva-skatepark-muudatus-M2.“, projekteerija ROADPLAN OÜ.

30.08.2021 ehitisregistri  keskkonnas on genereeritud ehitusloa eelnõu  nr 2112271/29335, menetluse nr 272204, ning suunatud AS-le Narva Vesi, Arhitektuuri-ja Linnaplaneerimise Ametile ning Linnamajandusametile kooskõlastamiseks ning arvamuse avaldamiseks.

01.09.2021 kõik kaasatud isikud kooskõlastasid ehitusloa eelnõu.

Arhitektuuri ja planeerimise osakond kooskõlastas tingimisi, märkustega: „AA osa: 1. 1.Seletuskirja sisukord viia tekstiga vastavusse. EL osa: 2. Ehitusprojekti struktuur viia AA osaga vastavusse. 3. Esitada ehitusprojektis määratud vastutava spetsialisti allkiri. VK osa: 4. Vastavalt 17.07.2015 Majandus-ja taristuministri määrusele nr 97 „Nõuded ehitusprojektile“ §7 vähemalt tiitellehel, seletuskirja päismikus ja jooniste kirjanurkades esitada kõik kajastatud ehitiste aadressid. 5. Asendiplaan: joonisel esitada tingmärkides ja seletuskirjas mainitud pumpla. 6. Seletuskirja punktis 8.10 esitada töö number.“
2.„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.


Seega, esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Tuleviku tn 9 spordipargi teenindamiseks Tuleviku tänav, Vestervalli tänav L2, Tuleviku tn 9,  6,  6a, 10a kinnistutele drenaažitorustiku, veetorustiku, sademeveetorustike, reoveetorustiku ehitamiseks ehitusloa andmiseks takistusi ei ole.


2. ÕIGUSLIKUD ALUSED
2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõige sätestada ehitise või ehitamise keerukusest tulenevaid lisatingimusi ehitamiseks.

3. OTSUS
3.1.  Anda  ehitusluba Tuleviku tn 9 spordipargi teenindamiseks Tuleviku tänav, Vestervalli tänav L2, Tuleviku tn 9,  6,  6a, 10a kinnistutele drenaažitorustiku, veetorustiku, sademeveetorustike, reoveetorustiku ehitamiseks „Narva linnas Tuleviku tn 9 tänavaspordipark - ehitusprojekti muudatus M2 20028M2_PP_Narva-skatepark-muudatus-M2.“, projekteerija ROADPLAN OÜ“, kohaselt
3.2. Kohustada ehitustööde tellijat tagama kõrvaltingimuste täitmine, mis on kajastatud käesoleva korralduse punktis 1 ehitusloa eelnõu kooskõlastajate poolt tehtud  märkustes. 


4. RAKENDUSSÄTTED  
4.1.Korraldus jõustub seadusega ettenähtud korras.
4.2.Käesoleva korralduse peale võib esitada Narva Linnavalitsusele vaide haldusmenetluse 
      seaduses sätestatud korras 30 päeva jooksul arvates korraldusest teadasaamise päevast või 
      esitada kaebuse Tartu Halduskohtu Jõhvi kohtumajale halduskohtumenetluse seadustikus 
      sätestatud korras 30 päeva jooksul arvates korralduse teatavakstegemisest. 









Jelena Golubeva                                                                                                 Üllar Kaljuste

